Tagi d tadyant n yiwen wergaz, si zik n zik yekkat ccemma, ittwali lpurnu, akk iqqar taḥya zdat wemnar lǧamaɛ anda yetẓalla. Yiwen w ass yebɣa ad izweǧ, dɣa yennay-as i yemma-s awi-yi-d "yelli-s n leḥlal". Dɣa yemma-s tessawel i weltma-s, weltma-s tessawel i tǧarett-is, taǧartt-is tenna i teslit-is, tislit-is tufad yiwet ttmejjayt, "yelli-s n tfamilt", teɣra, tezyen, terqem yerna tettawid idrimen a mimmi !
Ihi akken i d-teḍra, inexḍaben ruḥen ad xeḍben. Taqcict baba-s yezzenz-itt, argaz nni yuɣ-itt, yemma-s teslalew, taddart tečča seksu.
Imi d yewweḍ yiḍ, argaz nni s lmɣawla yuli ar texxamt, ay ttazzal as-yeqqar iy iman-is "ah ya din yemma-k ! ass-a d ass-ik, ay acḥal aya d tettraǧud". Yelld-id tabburt, yufad taqcict nni d tawraɣt, izzaken-as "lmateriel n tmeɣra", texleɛ. Ahat netta ur d tɣaḍ ara, maca lmateriel nni yexsi. Yexdem la greve, innaya-s : "mebla rebbi ar taqcict agi leɛmer twala argaz, anef maci d aɣersiw (lḥayawan) ad twali ass-a, nekk ad gneɣ ma d win yebɣan ad yewwet aqerruy-is i ba leḥyuḍ ṭṭuqten".
Yeɣli-d igenni !!! Imawlan ḥeznen, iɛdawen ferḥen, imcumen heddren, la qqaren "argaz agi d feltana is ixedmen ikaruren, acḥal aya teddawar af mmit-wen". Teddez, tebrez ! d ikaruren, neɣ d leǧnun ala d ṭṭaleb ad att-yefrun !
Ur ɛeddan ara sa (7) wussan almi d ufan win ara sen yefrun lehmum nsen. Ccix n zawiya n taddart yennay-asen "wer tugdi af mmit-wen, s slam d ṣṣlat ɛ nnbi, s lqeḍra akk d awal n rebbi, ad awen terreɣ am uzger". Yennay-as i weqcic nni: "awiyid aya n imelyan, takiluṭ n tmeṭtut-ik, taseḍ-d ass n lǧemɛa"...
Lǧemɛa nni yepwantid wergaz nni zdat wexxam n ccix. "besmelleh, ɛlik ṣellina a nnbi". yebbwi imelyan nni, yejmeɛ takiluṭ nni, yedmed aman yeɣra-d fell-asen luqran, yessusef 7 iberdan, yennay-as "zikned abbuc-ik". yessfḍa-s-t s waman nni, winna ikras-d din din ! yennay-as ccix nni : "seḥlaɣ-k a mmi-s n medden", yennay-as "ma yella w amek ad sfeqdeɣ", yennay-as "ma terniḍ-d idrimen ih!". Yewet ar tamzit-is (lǧib), yessufɣed adrim, irekbit.
Aqcic nni yekker yebbwid abrid ar wexxam, ad ileḥḥu as-yeqqar "lay ilah illa allah, la illah illa llah, a ziɣen yelha wuqqu !". Akka id tagara ay atma, ccix nni yezha, argaz nni yeḥla, tameṭṭut nni terba, d taaaagi d sunna !
yit.taqcict@imyura.net
kab_Latn kab_Latn kab_Latn kab_Latn kab_Latn kab_Latn kab_Latn kab_Latn